Document ID: 32002D0308

Komisijos sprendimas
2002 m. balandžio 22 d.
nustatantis patvirtintų zonų ir patvirtintų ūkių, atsižvelgiant į vienos ar kelių žuvų ligų - virusinės hemoraginės septicemijos (VHS) arba infekcinės hemotopoetinės nekrozės (IHN) - paplitimą, sąrašus
(pranešta dokumentu Nr. C(2002) 1500)
(tekstas svarbus EEE)
(2002/308/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. sausio 28 d. Tarybos direktyvą 91/67/EEB dėl gyvūnų sveikatos reikalavimų, reglamentuojančių akvakultūros gyvūnų ir jų produktų teikimą į rinką [1], su paskutiniais pakeitimais, padarytais Direktyva 98/45/EB [2], ypač į jos 5 ir 6 straipsnius,
kadangi:
(1) Siekiant gauti patvirtintos zonos arba patvirtinto žuvininkystės ūkio, esančio nepatvirtintoje zonoje, atsižvelgiant į vienos arba daugiau žuvų ligų - virusinės hemoraginės septicemijos (VHS) arba infekcinės hematopoetinės nekrozės (IHN) - paplitimą, statusą, valstybės narės pateikia atitinkamus įrodymus ir nacionalines taisykles, užtikrinančias, kad laikomasi Direktyvoje 91/67/EEB nustatytų reikalavimų.
(2) Komisijos sprendimu 95/470/EB [3] Belgijoje VHS ir IHN atžvilgiu buvo nustatytas patvirtintų žuvininkystės ūkių sąrašas.
(3) Komisijos sprendimu 93/74/EEB [4] su paskutiniais pakeitimais, padarytais Sprendimu 2001/139/EB [5], visa Danijos teritorija, atsižvelgiant į IHN paplitimą, bei kai kurie plotai, atsižvelgiant į VHS paplitimą, pripažįstami patvirtintomis zonomis. Be to, Komisijos sprendimu 96/233/EB [6] su paskutiniais pakeitimais, padarytais Sprendimu 2001/185/EB [7], buvo nustatytas Danijoje esančių žuvininkystės ūkių, patvirtintų atsižvelgiant į VHS paplitimą, sąrašas.
(4) Vokietijoje esančių zonų ir žuvininkystės ūkių, patvirtintų atsižvelgiant į VHS ir IHN paplitimą, sąrašai buvo nustatyti atitinkamai Komisijos sprendimu 1999/496/EB [8] ir Komisijos sprendimu 95/124/EB [9] su paskutiniais daliniais pakeitimais, padarytais Sprendimu 2001/541/EB [10].
(5) Komisijos sprendimu 98/361/EB [11] su paskutiniais pakeitimais, padarytais Sprendimu 2001/294/EB [12], buvo nustatytas Ispanijoje esančių žuvininkystės ūkių ir tam tikrų zonų, patvirtintų atsižvelgiant į VHS ir IHN, sąrašas. Komisijos sprendimu 94/862/EB [13] buvo patvirtinta Ispanijos VHS ir IHN kontrolės programa, įgyvendinta Asturijoje prieš tai, kai ši teritorija buvo patvirtinta.
(6) Prancūzijos statusas VHS ir IHN atžvilgiu buvo nustatytas Komisijos sprendimu 95/125/EB [14] su paskutiniais pakeitimais, padarytais Sprendimu 2001/553/EB [15]. Prancūzijoje esančių žuvininkystės ūkių, patvirtintų atsižvelgiant į VHS ir IHN paplitimą, sąrašas buvo nustatytas Komisijos sprendimu 95/473/EB [16] su paskutiniais pakeitimais, padarytais Sprendimu 2001/159/EB [17].
(7) Airijos statusas VHS ir IHN atžvilgiu buvo nustatytas Komisijos sprendimu 93/73/EEB [18] su paskutiniais pakeitimais, padarytais Sprendimu 97/804/EB [19].
(8) Komisijos sprendimu 98/395/EB [20] buvo nustatytas Italijoje esančių zonų, patvirtintų atsižvelgiant į VHS ir IHN paplitimą, sąrašas. Italijoje esančių žuvininkystės ūkių, patvirtintų atsižvelgiant į VHS ir IHN paplitimą, sąrašas buvo nustatytas Komisijos sprendimu 98/357/EB [21] su paskutiniais pakeitimais, padarytais Sprendimu 2001/552/EB [22].
(9) Austrijoje esančių žuvininkystės ūkių, patvirtintų atsižvelgiant į VHS ir IHN paplitimą, sąrašas buvo nustatytas Komisijos sprendimu 2000/171/EB [23].
(10) ELPA priežiūros institucijos sprendimu Nr. 70/94/COL [24] Švedija, atsižvelgiant į VHS ir IHN paplitimą, buvo patvirtinta kaip kontinentinė ir pajūrio žuvininkystės zona.
(11) Įstojusi į Europos bendriją, Švedija pateikė informaciją apie joje esančią padėtį, atsižvelgiant į VHS ir IHN paplitimą. Švedija, patvirtintų atsižvelgiant į VHS ir IHN paplitimą, turėtų būti laikoma patvirtinta kaip kontinentinė ir pajūrio zona, išskyrus vieną pajūrio plotą, atsižvelgiant į VHS paplitimą.
(12) 1973 m. kovo 12 d. Tarybos reglamentas (EEB) Nr. 706/73 dėl Bendrijos tvarkos, skirtos prekybai žemės ūkio produktais ir taikomų Lamanšo sąsiaurio saloms bei Meno salai [25], su paskutiniais pakeitimais, padarytais Reglamentu (EEB) Nr. 1174/86 [26], nustato, kad veterinariniai įstatymai šioms saloms taikomi pagal tokias pačias sąlygas, kokios yra nustatytos Jungtinėje Karalystėje į salas importuotiems arba iš salų į Bendriją eksportuotiems produktams.
(13) Jungtinės Karalystės, Lamanšo sąsiaurio salų ir Meno salos statusas, atsižvelgiant į VHS ir IHN paplitimą, buvo nustatytas atitinkamai Komisijos sprendimais 2000/188/EB [27], 93/39/EEB [28] ir 93/40/EEB [29].
(14) Prancūzija pranešė apie VHS protrūkį patvirtintoje zonoje "Vienne baseino aukštupio link, iki Nouâtre, Indre departamente", esančioje Loire-Bretagne regione. Dėl to visas ligos apimtas baseinas nebeatitinka Direktyvos 91/67/EEB reikalavimų dėl VHS. Tačiau remiantis informacija apie geografinę padėtį ir epidemiologiniais duomenimis, gautais iš Prancūzijos, kai kurie zonos baseino plotai atitinka reikalavimus, todėl jų patvirtintas statusas neturėtų būti atšauktas.
(15) Italija pateikė įrodymus dėl zonų, patvirtintų atsižvelgiant į VHS ir IHN paplitimą, statuso suteikimo dviem zonoms atitinkamai Lombardia ir Umbria regionuose bei nacionalines taisykles, užtikrinančias patvirtinto statuso išlaikymui keliamų reikalavimų laikymąsi.
(16) Italijos pateikti dokumentai dėl konkrečių zonų rodo, kad šios zonos atitinka Direktyvos 91/67/EEB 5 straipsnyje apibrėžtus reikalavimus. Dėl to jie turi teisę į patvirtintos zonos statusą ir turėtų būti įtraukti į patvirtintų zonų sąrašą.
(17) Vokietija pateikė įrodymus dėl ūkio, esančio nepatvirtintoje zonoje ir patvirtinto atsižvelgiant į VHS ir IHN paplitimą, statuso suteikimo vienam žuvininkystės ūkiui Baden-Württemberg regione bei nacionalines taisykles, užtikrinančias patvirtinto statuso išlaikymui keliamų reikalavimų laikymąsi.
(18) Prancūzija pateikė įrodymus dėl ūkio, esančio nepatvirtintoje zonoje ir patvirtinto atsižvelgiant į VHS ir IHN paplitimą, statuso suteikimo trims žuvininkystės ūkiams bei nacionalines taisykles, užtikrinančias patvirtinto statuso išlaikymui keliamų reikalavimų laikymąsi. Vienas ūkis yra Aquitaine regione, kitas - Haute-Normanie regione, o trečias - Drôme regione. Komisijos sprendimu 2000/174/EB [30] buvo patvirtinta programa Drôme esančiam ūkiui.
(19) Italija pateikė įrodymus dėl ūkio, esančio nepatvirtintoje zonoje ir patvirtinto atsižvelgiant į VHS ir IHN paplitimą, statuso suteikimo trims žuvininkystės ūkiams: vienam - Fruili Venezia Giulia, vienam - Veneto ir vienam - Umbria, bei nacionalines taisykles, užtikrinančias patvirtinto statuso išlaikymui keliamų reikalavimų laikymąsi.
(20) Vokietijos, Prancūzijos ir Italijos pateikti dokumentai dėl konkrečių ūkių rodo, kad šie ūkiai atitinka Direktyvos 91/67/EEB 6 straipsnyje apibrėžtus reikalavimus. Dėl to jie turi teisę į patvirtinto ūkio, esančio nepatvirtintoje zonoje, statusą ir turėtų būti įtraukti į patvirtintų ūkių sąrašą.
(21) Siekiant aiškumo ir paprastumo tikslinga sudaryti bendrą zonų, patvirtintų atsižvelgiant į VHS ir (arba) IHN paplitimą, sąrašą ir bendrą patvirtintų žuvininkystės ūkių, esančių nepatvirtintose zonose, sąrašą bei panaikinti sprendimus, patvirtinančius programas, anksčiau taikytas zonoms ir ūkiams, kurių statusas vėliau buvo patvirtintas.
(22) Dėl to turėtų būti panaikinti ir šiuo sprendimu pakeisti Sprendimai 93/39/EEB, 93/40/EEB, 93/73/EEB, 93/74/EEB, 94/862/EB, 95/124/EB, 95/125/EB, 95/470/EB, 95/473/EB, 96/233/EB, 98/357/EB, 98/361/EB, 98/395/EB, 1999/496/EB, 2000/171/EB, 2000/174/EB ir 2000/188/EB.
(23) Austrijos, Suomijos ir Švedijos stojimo sutarties 172 straipsnio 7 dalis numato, kad, nepažeidžiant to paties straipsnio 4 ir 5 dalių, ELPA priežiūros institucijos priimti sprendimai galioja ir po įstojimo, nebent Komisija, vadovaudamasi pagrindiniais Bendrijos teisės principais, priimtų tinkamai pagrįstą kitokį sprendimą.
(24) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Zonų, pripažįstamų patvirtintomis atsižvelgiant į vienos arba daugiau žuvų ligų - VHS ir IHN - paplitimą, sąrašas yra pateiktas I priede.
2. Žuvininkystės ūkių, pripažįstamų patvirtintais ūkiais bei esančių nepatvirtintose zonose, atsižvelgiant į vienos arba daugiau žuvų ligų - VHS ir IHN - paplitimą, sąrašas yra pateiktas II priede.
2 straipsnis
Šiuo sprendimu panaikinami Sprendimai 93/39/EEB, 93/40/EEB, 93/73/EEB, 93/74/EEB, 94/862/EB, 95/124/EB, 95/125/EB, 95/470/EB, 95/473/EB, 96/233/EB, 98/357/EB, 98/361/EB, 98/395/EB, 1999/496/EB, 2000/171/EB, 2000/174/EB ir 2000/188/EB.
Nuorodos į panaikinamus sprendimus laikomos nuorodomis į šį sprendimą.
3 straipsnis
Šis sprendimas yra skirtas valstybėms narėms.
Priimta Briuselyje, 2002 m. balandžio 22 d.

Labels: 0
6